Mange af os har prøvet det, men der er stor forskel på, hvor ofte vi gør det. Sådan ser det generelle billede ud, men i Rebild Kommune spiller piben en helt anden lyd. Her gør de unge det i stor stil, og det er nærmest en pligt for dem at få det gjort. - Det skal man jo gøre, også for de fremtidige gennerationer, siger Thomas Mathiassen, Støvrring Gymnasium. Rebild er det sted i landet, hvor de unge gør det allermest. Hele 66 procent af de unge gør det, og det er danmarksrekord. - Man føler sig rimlig god, når man er den bedste. Jeg er ret meget på toppen, siger Kasper Pedersen, Støvrring Gymnasium. Og det er ikke kun de unge, som er glade for titlen. - Det er jeg faktisk meget stolt over. Det må jeg sige, lyder det fra Leon Sebbelin, der er borgmester i Rebild Kommune. For Rebild Kommune er titler og rekorder ikke noget nyt. De er også den nordjyske kommune, hvor der fødes allerflest børn. Helt anderledes står det dog til i Frederikshavn. Det er den kommune, hvor de unge gør det aller mindst i Nordjylland. - Jeg forstår ikke folk, der ikke gør det. Jeg synes da, det er lidt synd for dem, siger Emma Davidsen, Støvrring Gymnasium. Den 21. november har de unge i Frederikshavn Kommune dog mulighed for at rette op på problemet og gøre det. De kan nemlig ved at sætte kryds på stemmeseddlen til kommunal- og regionsrådsvalg måske komme af med sidstepladsen.
I Rebild Kommune er de langt mere aktive end i resten af landet. Faktisk er de den kommune, hvor de unge gør det allermest.